ai4bharat/Pralekha huggingface dataset:
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਬੱਚਿਆਂ ਵਿਰੁੱਧ ਜਿਣਸੀ ਅਪਰਾਧਾਂ ਲਈ ਸਖਤ ਸਜ਼ਾਵਾਂ
ਬੱਚਿਆਂ ਵਿਰੁੱਧ ਜਿਣਸੀ ਅਪਰਾਧਾਂ ਲਈ ਮੌਤ ਦੀ ਸਜ਼ਾ ਦੇ ਪ੍ਰਾਵਧਾਨ
ਮੰਤਰੀ ਮੰਡਲ ਨੇ ਬੱਚਿਆਂ ਦੀ ਜਿਣਸੀ ਅਪਰਾਧਾਂ ਤੋਂ ਸੁਰੱਖਿਆ  ਐਕਟ, 2012 ਵਿੱਚ ਸੋਧ ਨੂੰ ਪ੍ਰਵਾਨਗੀ ਦਿੱਤੀ
ਬੱਚਿਆਂ ਦੀ ਜਿਣਸੀ ਅਪਰਾਧਾਂ ਵਿਰੁੱਧ ਸੁਰੱਖਿਆ ਕਰਨ ਲਈ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਹੋਈ ਮੰਤਰੀ ਮੰਡਲ ਦੀ ਇੱਕ ਮੀਟਿੰਗ ਵਿੱਚ ਜਿਣਸੀ ਅਪਰਾਧਾਂ ਤੋਂ ਬੱਚਿਆਂ ਦੀ ਸੁਰੱਖਿਆ ਦੇ ਐਕਟ , 2012 ਵਿੱਚ ਇੱਕ ਇਤਿਹਾਸਿਕ ਸੋਧ ਨੂੰ ਪ੍ਰਵਾਨਗੀ ਦਿੱਤੀ ਗਈ ਹੈ। ਇਸ ਸੋਧ ਤਹਿਤ ਬੱਚਿਆਂ ਵਿਰੁੱਧ ਜਿਣਸੀ ਅਪਰਾਧ ਕਰਨ ਵਾਲਿਆਂ ਲਈ ਸਖਤ ਸਜ਼ਾ ਅਤੇ ਇਥੋਂ ਤੱਕ ਕਿ ਮੌਤ ਦੀ ਸਜ਼ਾ ਦਾ ਪ੍ਰਾਵਧਾਨ ਕੀਤਾ ਗਿਆ ਹੈ। ਇਸ ਸੋਧ ਵਿੱਚ ਬੱਚਿਆਂ ਬਾਰੇ ਅਸ਼ਲੀਲ ਸਮੱਗਰੀ ਨੂੰ ਰੋਕਣ ਲਈ ਭਾਰੀ ਜ਼ੁਰਮਾਨੇ ਅਤੇ ਕੈਦ ਦਾ ਪ੍ਰਾਵਧਾਨ ਵੀ ਕੀਤਾ ਗਿਆ ਹੈ।
ਪ੍ਰਭਾਵਇਸ ਸੋਧ ਨਾਲ ਬੱਚਿਆਂ ਦੇ ਜਿਣਸੀ ਸ਼ੋਸ਼ਣ ਉੱਤੇ ਰੋਕ ਲੱਗਣ ਦੀ ਸੰਭਾਵਨਾ ਹੈ ਕਿਉਂਕਿ ਇਹ ਸੋਧ ਕਾਨੂੰਨ ਵਿੱਚ ਸ਼ਾਮਲ ਸਖ਼ਤ ਸਜ਼ਾਵਾਂ ਨੂੰ ਲਾਗੂ ਕਰਵਾਉਣ ਵਿੱਚ ਮਦਦ ਦੇਵੇਗੀ।ਇਹ ਕਮਜ਼ੋਰ ਬੱਚਿਆਂ ਦੀ ਮੁਸੀਬਤ ਵੇਲੇ ਰਾਖੀ ਵਿੱਚ ਸਹਾਈ ਹੋਵੇਗੀ ਅਤੇ ਉਨ੍ਹਾਂ ਦੀ ਸੁਰੱਖਿਆ ਅਤੇ ਸਨਮਾਨ ਦੀ ਰਾਖੀ ਕਰੇਗੀ।ਇਸ ਸੋਧ ਦਾ ਉਦੇਸ਼ ਬੱਚਿਆਂ ਦੇ ਸ਼ੋਸ਼ਣ ਬਾਰੇ ਸਪਸ਼ਟਤਾ ਨਾਲ ਦਰਸਾਉਣ ਵਿੱਚ ਮਦਦ ਕਰਨਾ ਅਤੇ ਉਸ ਤੋਂ ਬਾਅਦ ਸਜ਼ਾ ਦਾ ਪ੍ਰਾਵਧਾਨ ਕਰਨਾ ਹੈ।
----
ਏਕੇਟੀ /ਪੀਕੇ /ਐੱਸਐੱਚ
(Visitor Counter : 70
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਂਧਰਾ ਪ੍ਰਦੇਸ਼ ਦੇ ਏਲੁਰੂ ਸਥਿਤ ਇੱਕ ਰਸਾਇਣ ਇਕਾਈ ਵਿੱਚ ਹੋਏ ਹਾਦਸੇ ਵਿੱਚ ਜਾਨੀ ਨੁਕਸਾਨ ‘ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਆਂਧਰਾ ਪ੍ਰਦੇਸ਼ ਦੇ ਏਲੁਰੂ ਸਥਿਤ ਇੱਕ ਰਸਾਇਣ ਇਕਾਈ ਵਿੱਚ ਹੋਏ ਹਾਦਸੇ ਵਿੱਚ ਜਾਨੀ ਨੁਕਸਾਨ ‘ਤੇ ਗਹਿਰਾ ਸੋਗ ਵਿਅਕਤ ਕੀਤਾ ਹੈ। ਉਨ੍ਹਾਂ ਨੇ ਜ਼ਖਮੀਆਂ ਦੇ ਜਲਦੀ ਤੰਦਰੁਸਤ ਹੋਣ ਦੀ ਪ੍ਰਾਰਥਨਾ ਵੀ ਕੀਤੀ।
ਪ੍ਰਧਾਨ ਮੰਤਰੀ ਦਫਤਰ ਨੇ ਟਵੀਟ ਕੀਤਾ;
“ਆਂਧਰਾ ਪ੍ਰਦੇਸ਼ ਦੇ ਏਲੁਰੂ ਸਥਿਤ ਇੱਕ ਰਸਾਇਣ ਇਕਾਈ ਵਿੱਚ ਹਾਦਸੇ ਦੇ ਕਾਰਨ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਪੀੜ੍ਹਤ ਪਰਿਵਾਰਾਂ ਦੇ ਪ੍ਰਤੀ ਸੰਵੇਦਨਾਵਾਂ। ਜ਼ਖਮੀਆਂ ਦੇ ਜਲਦੀ ਤੰਦਰੁਸਤ ਹੋਣ ਦਾ ਕਾਮਨਾ ਕਰਦਾ ਹਾਂ: PM @narendramodi”
ਰਾਸ਼ਟਰਪਤੀ ਸਕੱਤਰੇਤ
ਗਾਂਧੀ ਜਯੰਤੀ ਦੀ ਪੂਰਵ ਸੰਧਿਆ 'ਤੇ ਰਾਸ਼ਟਰਪਤੀ ਦਾ ਸੰਦੇਸ਼
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀਮਤੀ ਡਾ. ਦ੍ਰੌਪਦੀ ਮੁਰਮੂ ਨੇ ਗਾਂਧੀ ਜਯੰਤੀ ਦੀ ਪੂਰਵ ਸੰਧਿਆ 'ਤੇ ਰਾਸ਼ਟਰ ਨੂੰ ਸੰਦੇਸ਼ ਜਾਰੀ ਕੀਤਾ ਹੈ।
ਆਪਣੇ ਸੰਦੇਸ਼ ਵਿੱਚ ਰਾਸ਼ਟਰਪਤੀ ਨੇ ਕਿਹਾ, “ਮਹਾਤਮਾ ਗਾਂਧੀ ਦੀ 153ਵੀਂ ਜਯੰਤੀ ਮੌਕੇ ਮੈਂ ਸਾਰੇ ਸਾਥੀ ਨਾਗਰਿਕਾਂ ਦੁਆਰਾ ਰਾਸ਼ਟਰਪਿਤਾ ਨੂੰ ਸ਼ਰਧਾਂਜਲੀ ਅਰਪਿਤ ਕਰਦੀ ਹਾਂ।
ਗਾਂਧੀ ਜਯੰਤੀ ਸਾਡੇ ਸਾਰਿਆਂ ਲਈ ਉਨ੍ਹਾਂ ਦੇ ਪ੍ਰੇਰਣਾਦਾਇਕ ਜੀਵਨ - ਸ਼ਾਂਤੀ, ਸਮਾਨਤਾ ਅਤੇ ਫਿਰਕੂ ਸਦਭਾਵਨਾ ਦੇ ਮੁੱਲਾਂ ਲਈ ਆਪਣੇ ਆਪ ਨੂੰ ਸਮਰਪਿਤ ਕਰਨ ਦਾ ਮੌਕਾ ਹੈ। ਇਸ ਸਾਲ ਇਸ ਨੂੰ ਮਨਾਉਣਾ ਇੱਕ ਵਿਸ਼ੇਸ਼ ਮਹੱਤਵ ਰੱਖਦਾ ਹੈ ਕਿਉਂਕਿ ਦੇਸ਼ ਆਜ਼ਾਦੀ ਦੇ 75 ਸਾਲ ਪੂਰੇ ਹੋਣ 'ਤੇ ਅੰਮ੍ਰਿਤ ਮਹੋਤਸਵ ਮਨਾ ਰਿਹਾ ਹੈ। ਇਹ ਸਮਾਂ ਹੈ, ਸਾਡੇ ਸਾਰਿਆਂ ਲਈ, ਗਾਂਧੀ ਜੀ ਦੇ ਸੁਪਨਿਆਂ ਦੇ ਭਾਰਤ ਨੂੰ ਸਾਕਾਰ ਕਰਨ ਲਈ ਕੰਮ ਕਰਨ ਦਾ।
ਇੱਕ ਸਦੀ ਪਹਿਲਾਂ, ਗਾਂਧੀ ਜੀ ਨੇ ਸਵਦੇਸ਼ੀ ਦੇ ਆਪਣੇ ਸੱਦੇ ਅਤੇ ਆਤਮਨਿਰਭਰਤਾ 'ਤੇ ਆਪਣੇ ਜ਼ੋਰ ਨਾਲ ਲੱਖਾਂ ਲੋਕਾਂ ਨੂੰ ਪ੍ਰੇਰਿਤ ਕੀਤਾ। ਆਤਮਨਿਰਭਰ ਭਾਰਤ ਦਾ ਨਿਰਮਾਣ, ਜੋ ਕਿ ਚੱਲ ਰਿਹਾ ਹੈ, ਇਸ ਤਰ੍ਹਾਂ, ਮਹਾਤਮਾ ਜੀ ਦੇ ਦਰਸ਼ਨ ਤੋਂ ਪ੍ਰੇਰਿਤ ਹੈ ਅਤੇ ਉਨ੍ਹਾਂ ਨੂੰ ਸੱਚੀ ਸ਼ਰਧਾਂਜਲੀ ਵਜੋਂ ਤਿਆਰ ਕੀਤਾ ਗਿਆ ਹੈ। ਉਨ੍ਹਾਂ ਦੇ ਸੁਪਨਿਆਂ ਦਾ ਭਾਰਤ ਸਵੱਛ ਭਾਰਤ, ਸਿਹਤਮੰਦ ਭਾਰਤ ਹੈ। ਇਸ ਸਬੰਧੀ ਕੀਤੀਆਂ ਗਈਆਂ ਪਹਿਲਾਂ ਦਾ ਹੁਣ ਫਲ ਲੱਗ ਰਿਹਾ ਹੈ।
ਜਿਵੇਂ ਹੀ ਅਸੀਂ ਅੰਮ੍ਰਿਤ ਕਾਲ, ਆਜ਼ਾਦੀ ਦੀ ਸ਼ਤਾਬਦੀ ਤੋਂ ਪਹਿਲਾਂ ਦੇ ਸਮੇਂ ਵਿੱਚ ਪ੍ਰਵੇਸ਼ ਕਰਦੇ ਹਾਂ, ਇਹ ਨੋਟ ਕਰਨਾ ਖੁਸ਼ੀ ਦੀ ਗੱਲ ਹੈ ਕਿ ਨੌਜਵਾਨ ਪੀੜ੍ਹੀ ਵੀ ਗਾਂਧੀ ਜੀ ਦੀਆਂ ਰਚਨਾਵਾਂ ਤੋਂ ਪ੍ਰੇਰਣਾ ਲੈ ਰਹੀ ਹੈ। ਜਦੋਂ ਸੰਸਾਰ ਨੂੰ ਵੱਧ ਤੋਂ ਵੱਧ ਗੁੰਝਲਦਾਰ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ, ਤਾਂ ਉਨ੍ਹਾਂ ਦਾ ਜੀਵਨ ਇੱਕ ਚਾਨਣ–ਮੁਨਾਰੇ ਦੇ ਰੂਪ ਵਿੱਚ ਕੰਮ ਕਰਨਾ ਜਾਰੀ ਰੱਖਦਾ ਹੈ, ਜਿਸ ਨਾਲ ਸਾਨੂੰ ਔਖੇ ਸਮਿਆਂ ਵੇਲੇ ਰਸਤੇ 'ਤੇ ਅੱਗੇ ਵਧਣ ਵਿੱਚ ਮਦਦ ਮਿਲਦੀ ਹੈ।
ਗਾਂਧੀ ਜੀ ਨੇ ਸਾਰੀ ਮਨੁੱਖਤਾ ਨੂੰ ਆਪਣੀ ਅਸਲ ਸਮਰੱਥਾ ਦਿਖਾਈ, ਅਤੇ ਦਇਆ ਦੀ ਸ਼ਕਤੀ ਨੂੰ ਸਾਬਤ ਕੀਤਾ। ਆਉ ਅਸੀਂ ਦੁਬਾਰਾ ਉਨ੍ਹਾਂ ਦੇ ਮਾਰਗ, ਸੱਚ ਅਤੇ ਅਹਿੰਸਾ ਦੇ ਮਾਰਗ 'ਤੇ ਚੱਲਣ, ਆਪਸੀ ਸਦਭਾਵਨਾ ਨੂੰ ਵਧਾਉਣ ਅਤੇ ਦੇਸ਼ ਅਤੇ ਵਿਸ਼ਵ ਦੀ ਤਰੱਕੀ ਲਈ ਕੰਮ ਕਰਨ ਦਾ ਪ੍ਰਣ ਲਈਏ।
ਕਿਰਪਾ ਕਰਕੇ ਰਾਸ਼ਟਰਪਤੀ ਦਾ ਸੰਦੇਸ਼ ਦੇਖਣ ਲਈ ਇੱਥੇ ਕਲਿੱਕ ਕਰੋ –
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਖਾਦੀ ਨੇ ਰਿਕਾਰਡ ਵਿਕਰੀ ਦਰਜ ਕੀਤੀ; ਕਨਾਟ ਪਲੇਸ ਸਥਿਤ ਆਊਟਲੈਟ ਵਿੱਚ 40 ਦਿਨਾਂ ਵਿੱਚ ਚੌਥੀ ਵਾਰ ਕਿਸੀ ਇੱਕ ਦਿਨ ਵਿੱਚ ਇੱਕ ਕਰੋੜ ਰੁਪਏ ਤੋਂ ਜ਼ਿਆਦਾ ਦੀ ਵਿਕਰੀ
ਆਰਥਿਕ ਤੰਗੀ ਅਤੇ ਕੋਰੋਨਾ ਮਹਾਮਾਰੀ ਦੇ ਭੈਅ ਨੂੰ ਪਿੱਛੇ ਛੱਡਦੇ ਹੋਏ, ਇਸ ਤਿਓਹਾਰੀ ਸੀਜ਼ਨ ਨੇ ਖਾਦੀ ਕਾਰੀਗਰਾਂ ਨੂੰ ਖਾਦੀ ਉਤਪਾਦਾਂ ਦੀ ਰਿਕਾਰਡ ਵਿਕਰੀ ਦੇ ਨਾਲ ਸ਼ਾਨਦਾਰ ਲਾਭਾਂਸ਼ ਦਿੱਤਾ ਹੈ। ਇਸ ਸਾਲ ਦੋ ਅਕਤੂਬਰ ਦੇ ਬਾਅਦ ਤੋਂ ਕੇਵਲ 40 ਦਿਨਾਂ ਵਿੱਚ, ਨਵੀਂ ਦਿੱਲੀ ਦੇ ਕਨਾਟ ਪਲੇਸ ਸਥਿਤ ਖਾਦੀ ਇੰਡੀਆ ਦੇ ਪ੍ਰਮੁੱਖ ਆਊਟਲੈਟ 'ਤੇ ਖਾਦੀ ਦੀ ਇੱਕ-ਇੱਕ ਦਿਨ ਦੀ ਵਿਕਰੀ ਦਾ ਅੰਕੜਾ ਚੌਥੀ ਵਾਰ ਇੱਕ ਕਰੋੜ ਰੁਪਏ ਦੀ ਸੀਮਾ ਪਾਰ ਗਿਆ ਹੈ।
13 ਨਵੰਬਰ ਨੂੰ, ਇਸ ਆਉਟਲੈਟ ਦੀ ਕੁੱਲ ਵਿਕਰੀ 1.11 ਕਰੋੜ ਰੁਪਏ ਰਹੀ, ਜਿਹੜਾ ਕਿ ਇਸ ਸਾਲ ਕਿਸੀ ਇੱਕ ਦਿਨ ਵਿੱਚ ਸਭ ਤੋਂ ਵੱਡੀ ਵਿਕਰੀ ਦਾ ਅੰਕੜਾ ਹੈ। ਜਦ ਤੋਂ ਲੌਕਡਾਊਨ ਦੇ ਬਾਅਦ ਵਪਾਰਕ ਗਤੀਵਿਧੀਆਂ ਫਿਰ ਤੋਂ ਸ਼ੁਰੂ ਹੋਈਆਂ, ਖਾਦੀ ਦੀ ਵਿਕਰੀ ਦਾ ਅੰਕੜਾ ਇਸ ਸਾਲ ਗਾਂਧੀ ਜਯੰਤੀ  ਨੂੰ 1.02 ਕਰੋੜ ਰੁਪਏ ਅਤੇ 24 ਅਕਤੂਬਰ ਨੂੰ 1.05 ਕਰੋੜ ਰੁਪਏ ਅਤੇ ਸੱਤ ਨਵੰਬਰ ਨੂੰ 1.06 ਕਰੋੜ ਰੁਪਏ 'ਤੇ ਪਹੁੰਚ ਗਿਆ।
ਇਸ ਤੋਂ ਪਹਿਲਾ 2018 ਵਿੱਚ ਇੱਕ ਦਿਨ ਦੀ ਵਿਕਰੀ ਨੇ ਚਾਰ ਚਾਰ ਮੌਕਿਆਂ 'ਤੇ ਇੱਕ ਕਰੋੜ ਰੁਪਏ ਦਾ ਅੰਕੜਾ ਪਾਰ ਪਾਰ ਕਰ ਲਿਆ ਸੀ। 13 ਅਕਤੂਬਰ, 2018 ਨੂੰ 1.25 ਕਰੋੜ ਰੁਪਏ ਦੀ ਵਿਕਰੀ ਇੱਕ ਦਿਨ ਦਾ ਸਭ ਤੋਂ ਵੱਡਾ ਅੰਕੜਾ ਸੀ। ਖਾਦੀ ਦੀ ਇੱਕ ਦਿਨ ਵਿੱਚ ਹੁਣ ਤੱਕ ਦੀ ਸਭ ਤੋਂ ਵੱਡੀ ਵਿਕਰੀ 1.27 ਕਰੋੜ ਰੁਪਏ ਦਰਜ ਕੀਤੀ ਗਈ ਹੈ ਜੋ 02 ਅਕਤੂਬਰ, 2019 ਦੇ ਦਿਨ ਹਾਸਲ ਹੋਈ ਸੀ। ਵਰਨਣਯੋਗ ਹੈ ਕਿ 2016 ਤੋਂ ਪਹਿਲਾਂ ਖਾਦੀ ਦੀ ਇੱਕ ਦਿਨ ਦੀ ਵਿਕਰੀ ਕਦੇ ਵੀ ਇੱਕ ਕਰੋੜ ਰੁਪਏ ਦੇ ਪਾਰ ਨਹੀਂ ਗਈ ਸੀ। 22 ਅਕਤੂਬਰ, 2016 ਨੂੰ ਕਨਾਟ ਪਲੇਸ ਸਥਿਤ ਖਾਦੀ ਇੰਡੀਆ ਦੇ ਆਊਟਲੈਟ 'ਤੇ ਇੱਕ ਦਿਨ ਦੀ ਵਿਕਰੀ ਦਾ ਅੰਕੜਾ ਪਹਿਲੀ ਵਾਰ ਇੱਕ ਕਰੋੜ ਰੁਪਏ ਦੇ ਪਾਰ ਗਿਆ ਸੀ, ਇਹ 116.13 ਲੱਖ ਰੁਪਏ ਸੀ।
ਖਾਦੀ ਅਤੇ ਗ੍ਰਾਮ ਉਦਯੋਗ ਕਮਿਸ਼ਨ  ਦੇ ਚੇਅਰਮੈਨ ਸ਼੍ਰੀ ਵਿਨੈ ਕੁਮਾਰ ਸਕਸੈਨਾ ਨੇ ਪ੍ਰਧਾਨ ਮੰਤਰੀ ਦੀ "ਸਵਦੇਸ਼ੀ" ਵਿਸ਼ੇਸ਼ਕਰ ਖਾਦੀ ਨੂੰ ਪ੍ਰੋਤਸਾਹਨ ਦੇਣ ਦੇ ਲਈ ਲਗਾਤਾਰ ਕੀਤੀ ਗਈ ਅਪੀਲ ਨੂੰ ਵੱਡੇ ਪੈਮਾਨੇ 'ਤੇ ਹੋਈ ਵਿਕਰੀ ਦੇ ਅੰਕੜਿਆਂ ਦਾ ਕ੍ਰੈਡਿਟ ਦਿੱਤਾ।ਉਨ੍ਹਾ ਨੇ ਕਿਹਾ, "ਖਾਦੀ ਅਤੇ ਗ੍ਰਾਮ ਉਦਯੋਗ ਖੇਤਰਾਂ ਦੀ ਰੀੜ ਬਨਾਉਣ ਵਾਲੇ ਕਾਰੀਗਰਾਂ ਦਾ ਸਮਰਥਨ ਕਰਨ ਦੇ ਲਈ ਵੱਡੀ ਗਿਣਤੀ ਵਿੱਚ ਖਾਦੀ ਪ੍ਰੇਮੀਆਂ ਨੂੰ ਆਉਂਦੇ ਦੇਖ ਕੇ ਖੁਸ਼ੀ ਹੁੰਦੀ ਹੈ।ਮਹਾਮਾਰੀ ਦੇ ਬਾਵਜੂਦ,ਖਾਦੀ ਕਾਰੀਗਰਾਂ ਨੇ ਉਤਪਾਦਨ ਗਤੀਵਿਧੀਆਂ ਨੂੰ ਪੂਰੇ ਜੋਸ਼ ਦੇ ਨਾਲ ਜਾਰੀ ਰੱਖਿਆ ਅਤੇ ਸਾਥੀ ਦੇਸ਼ਵਾਸ਼ੀਆਂ ਨੇ ਉਸੇ ਉਤਸ਼ਾਹ ਦੇ ਨਲਾ ਉਨ੍ਹਾਂ ਦਾ ਸਮਰਥਨ ਕੀਤਾ।" ਸਕਸੈਨਾ ਨੇ ਕਿਹਾ ਕਿ ਆਰੀਤਕ ਮੰਦੀ ਦੇ ਬਾਵਜੂਦ, ਕੇਵੀਆਈਸੀ ਨੇ ਖਾਦੀ ਦੇ ਵਿਕਾਸ ਦੀ ਗਤੀ ਨੂੰ ਬਣਾਏ ਰੱਖਣ ਵਿੱਚ ਕਾਮਯਾਬੀ ਹਾਸਲ ਕੀਤੀ ਹੈ।
ਇਸ ਸਾਲ ਖਾਦੀ ਉਤਪਾਦਾਂ ਦੀ ਜ਼ਬਰਦਸਤ ਵਿਕਰੀ ਕਾਫੀ ਮਹੱਤਵ ਰੱਖਦੀ ਹੈ। ਜਿੱਥੇ ਕੋਵਿਡ-19 ਲੌਕਡਾਊਨ ਦੇ ਦੌਰਾਨ ਲਗਭਗ ਸਾਰੀਆਂ ਗਤੀਵਿਧੀਆਂ ਰੁੱਕ ਗਈਆਂ ਸਨ, ਕੇਵੀਆਈਸੀ ਨੇ ਦੇਸ਼ ਭਰ ਵਿੱਚ ਆਪਣੀਆਂ ਵੱਖ-ਵੱਖ ਜਾਰੀ ਰੱਖੀਆਂ ਜਿਨ੍ਹਾਂ ਵਿੱਚ ਫੇਸ ਮਾਸਕ ਅਤੇ ਹੈਂਡ ਵੌਸ਼ ਸੈਨੀਟਾਈਜ਼ਰ ਜਿਹੇ ਵਿਅਕਤੀਗਤ ਸਵੱਛਤਾ ਉਤਪਾਦਾਂ ਦੇ ਇਲਾਵਾ ਕੱਪੜੇ ਅਤੇ ਗ੍ਰਾਮ ਉਦਯੋਗ ਉਤਪਾਦਾਂ ਦੀ ਇੱਕ ਵਿਸ਼ਾਲ ਲੜੀ ਦਾ ਉਤਪਾਦਨ ਸ਼ਾਮਲ ਹੈ। ਲੌਕਡਾਊਨ ਦਾ ਖਾਦੀ ਕਾਰੀਗਰਾਂ ਦੀ ਰੋਜ਼ੀ ਰੋਟੀ 'ਤੇ ਬਹੁਤ ਬੁਰਾ ਅਸਰ ਪਿਆ, ਲੇਕਿਨ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ "ਆਤਮਨਿਰਭਰ ਭਾਰਤ" ਅਤੇ "ਵੋਕਲ ਫਾਰ ਲੋਕਲ" ਦੀ ਅਪੀਲ ਨੇ ਸਥਾਨਕ ਨਿਰਮਾਣ ਵਿਸ਼ੇਸ਼ ਰੂਪ ਨਾਲ ਖਾਦੀ ਅਤੇ ਗ੍ਰਾਮ ਉਦਯੋਗ ਖੇਤਰਾਂ ਵਿੱਚ ਇੱਕ ਨਵੀਂ ਜਾਨ ਪਾ ਦਿੱਤੀ।
ਖਾਦੀ ਦੀ ਇੱਕ ਦਿਨ ਦੀ ਵਿਕਰੀ ਦਾ ਅੰਕੜਾ:
. ਅਕਤੂਬਰ 4,2014- 66.81 ਲੱਖ ਰੁਪਏ
. ਅਕਤੂਬਰ 2,2015- 91.42 ਲੱਖ ਰੁਪਏ
. ਅਕਤੂਬਰ 22,2016- 116.13 ਲੱਖ ਰੁਪਏ
. ਅਕਤੂਬਰ 17,2017- 117.08 ਲੱਖ ਰੁਪਏ
. ਅਕਤੂਬਰ 2,2018- 105.94 ਲੱਖ ਰੁਪਏ
. ਅਕਤੂਬਰ 13,2018- 125.25 ਲੱਖ ਰੁਪਏ
. ਅਕਤੂਬਰ 17,2018- 102.72 ਲੱਖ ਰੁਪਏ
. ਅਕਤੂਬਰ 20,2018- 102.14 ਲੱਖ ਰੁਪਏ
. ਅਕਤੂਬਰ 2,2019- 127.57 ਲੱਖ ਰੁਪਏ
. ਅਕਤੂਬਰ 2,2020- 102.24 ਲੱਖ ਰੁਪਏ
. ਅਕਤੂਬਰ 24,2020- 105.62 ਲੱਖ ਰੁਪਏ
. ਨਵੰਬਰ 7,2020- 106.18 ਲੱਖ ਰੁਪਏ
. ਨਵੰਬਰ 13,2020- 111.40 ਲੱਖ ਰੁਪਏ
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ 1 ਅਪ੍ਰੈਲ, 2023 ਤੋਂ 31 ਅਗਸਤ, 2023 ਦਰਮਿਆਨ 634.66 ਮੀਟ੍ਰਿਕ ਟਨ ਮਾਲ ਦੀ ਲੋਡਿੰਗ ਕੀਤੀ ਹੈ, ਜੋ ਕਿ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਦੀ ਤੁਲਨਾ ਵਿੱਚ 13.78 ਮੀਟ੍ਰਿਕ ਟਨ ਵੱਧ ਹੈ
ਮਾਲੀਆ  ਦੇ ਮਾਮਲੇ ਵਿੱਚ ਭਾਰਤੀ ਰੇਲਵੇ ਨੇ 1 ਅਪ੍ਰੈਲ, 2023 ਤੋਂ 31 ਅਗਸਤ, 2023 ਦੌਰਾਨ 1 ਲੱਖ ਕਰੋੜ ਰੁਪਏ ਕਮਾਏ
1 ਅਪ੍ਰੈਲ, 2023 ਤੋਂ 31 ਅਗਸਤ, 2023 ਦੌਰਾਨ 5 ਮਹੀਨਿਆਂ ਵਿੱਚ ਭਾਰਤੀ ਰੇਲਵੇ ਹੁਣ ਤੱਕ ਦੀ ਸਭ ਤੋਂ ਵੱਧ ਕੈਪੈਕਸ ਖਰਚ ਉਪਯੋਗਤਾ ਦਾ ਗਵਾਹ ਹੈ
ਭਾਰਤੀ ਰੇਲਵੇ ਨੇ 1 ਅਪ੍ਰੈਲ, 2023 ਤੋਂ 31 ਅਗਸਤ, 2023 ਦਰਮਿਆਨ ਲੋਡਿੰਗ ਦੇ ਮਾਮਲੇ ਵਿੱਚ 634.66 ਮੀਟ੍ਰਿਕ ਟਨ ਦਾ ਲਕਸ਼ ਪ੍ਰਾਪਤ ਕੀਤਾ ਹੈ, ਜਦਕਿ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਇਹ 620.88 ਮੀਟ੍ਰਿਕ ਟਨ ਸੀ ਅਤੇ ਮਾਲੀਆ ਲਗਭਗ 1 ਲੱਖ ਕਰੋੜ ਰੁਪਏ ਹੈ, ਜਿਸ ਵਿੱਚ ਫਰੈੱਟ ਸੈਗਮੈਂਟ  ਦਾ ਮਾਲੀਆ, ਪੈਸੇਂਜਰ ਸੈਗਮੈਂਟ  ਦਾ ਮਾਲੀਆ ਅਤੇ ਹੋਰ ਵੱਖ-ਵੱਖ ਮਾਲੀਆ ਸ਼ਾਮਲ ਹਨ।
ਇਸੇ ਅਵਧੀ ਵਿੱਚ ਕੱਚੇ ਲੋਹੇ  ਦੀ ਲੋਡਿੰਗ 70.84 ਮੀਟ੍ਰਿਕ ਟਨ ਕੀਤੀ ਗਈ ਹੈ ਜੋ ਕਿ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ 61.30 ਮੀਟ੍ਰਿਕ ਟਨ ਤੋਂ 15.56% ਵੱਧ ਰਹੀ ਹੈ।
ਇਸੇ ਅਵਧੀ ਵਿੱਚ, ਪਿਗ ਆਇਰਨ ਅਤੇ ਫਿਨਿਸ਼ਡ ਸਟੀਲ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ 26.16 ਮੀਟ੍ਰਿਕ ਟਨ ਦੀ ਤੁਲਨਾ ਵਿੱਚ 28.42 ਟਨ ਹੋਈ ਹੈ। ਇਸ ਵਿੱਚ 8.63% ਦਾ ਵਾਧਾ ਦਰਜ ਕੀਤਾ ਗਿਆ ਹੈ।
ਇਸੇ ਅਵਧੀ ਵਿੱਚ, ਫਰਟੀਲਾਈਜ਼ਰ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਕੀਤੀ ਗਈ 22.25 ਮੀਟ੍ਰਿਕ ਟਨ ਲੋਡਿੰਗ ਨਾਲੋਂ 24.13 ਮੀਟ੍ਰਿਕ ਟਨ ਵੱਧ ਹੈ, ਜੋ ਕਿ 8.45% ਦਾ ਵਾਧਾ ਦਰਸਾਉਂਦਾ ਹੈ।
ਇਸੇ ਅਵਧੀ ਵਿੱਚ, ਸੀਮਿੰਟ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਕੀਤੀ ਗਈ 59.54 ਮੀਟ੍ਰਿਕ ਟਨ ਲੋਡਿੰਗ ਨਾਲੋਂ 63.29 ਮੀਟ੍ਰਿਕ ਟਨ ਵੱਧ ਹੈ, ਜੋ ਕਿ 6.48% ਦਾ ਵਾਧਾ ਦਰਸਾਉਂਦੀ ਹੈ।
ਇਸੇ ਅਵਧੀ ਵਿੱਚ ਕੰਟੇਨਰ ਸੇਵਾਵਾਂ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਕੀਤੀ ਗਈ 32.60 ਮੀਟ੍ਰਿਕ ਟਨ ਲੋਡਿੰਗ ਨਾਲੋਂ 34.31 ਮੀਟ੍ਰਿਕ ਟਨ ਵੱਧ ਹੈ, ਜੋ ਕਿ 5.22% ਦਾ ਵਾਧਾ ਦਰਸਾਉਂਦੀ ਹੈ।
ਇਸੇ ਅਵਧੀ ਵਿੱਚ ਪੀਓਐੱਲ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਕੀਤੀ ਗਈ 19.91 ਮੀਟ੍ਰਿਕ ਟਨ ਲੋਡਿੰਗ ਦੀ ਤੁਲਨਾ ਵਿੱਚ 20.59 ਮੀਟ੍ਰਿਕ ਟਨ ਵੱਧ ਹੈ, ਜੋ 3.41% ਦਾ ਵਾਧਾ ਦਰਸਾਉਂਦੀ ਹੈ।
ਇਸੇ ਅਵਧੀ ਦੌਰਾਨ ਕੋਲੇ ਦੀ ਲੋਡਿੰਗ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਵਿੱਚ ਕੀਤੀ ਗਈ 305.39 ਮੀਟ੍ਰਿਕ ਟਨ ਲੋਡਿੰਗ ਨਾਲੋਂ 311.53 ਮੀਟ੍ਰਿਕ ਟਨ ਵੱਧ ਹੈ।
ਉਪਰੋਕਤ ਤੋਂ ਇਲਾਵਾ, ਰੇਲਵੇ ਦੁਆਰਾ ਆਟੋਮੋਬਾਈਲ ਟ੍ਰਾਂਸਪੋਟੇਸ਼ਨ ਵਿੱਚ 26% ਦਾ ਵਾਧਾ ਦੇਖਿਆ ਗਿਆ ਹੈ ਜਦਕਿ ਆਟੋਮੋਬਾਈਲ ਤੋਂ ਆਮਦਨ ਵਿੱਚ 24.5% ਦਾ ਵਾਧਾ ਦੇਖਿਆ ਗਿਆ ਹੈ।
ਸਾਲ 2023 ਦੇ ਅਗਸਤ ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਨੇ ਸਾਲ 2022 ਦੇ ਅਗਸਤ ਮਹੀਨੇ ਵਿੱਚ 119.33 ਮੀਟ੍ਰਿਕ ਟਨ ਦੇ ਮੁਕਾਬਲੇ 126.95 ਮੀਟ੍ਰਿਕ ਟਨ ਵੱਧ ਮਾਲ ਦੀ ਲੋਡਿੰਗ ਕੀਤੀ ਹੈ, ਜੋ 6.38% ਦਾ ਵਾਧਾ ਦਰਸਾਉਂਦਾ ਹੈ।
ਭਾਰਤੀ ਰੇਲਵੇ ਨੇ ਅਗਸਤ 2023 ਤੱਕ ਇਸ ਵਿੱਤੀ ਵਰ੍ਹੇ ਦੇ ਪਹਿਲੇ ਪੰਜ ਮਹੀਨਿਆਂ ਵਿੱਚ 48% ਦਾ ਕੈਪੈਕਸ ਖਰਚ ਉਪਯੋਗਤਾ   ਲਗਭਗ ਦੇਖਿਆ ਹੈ। ਭਾਰਤੀ ਰੇਲਵੇ ਨੇ ਅਗਸਤ 2023 ਤੱਕ 1,15,000 ਕਰੋੜ ਰੁਪਏ ਦਾ ਖਰਚ ਕੀਤਾ ਹੈ। ਇਹ ਨਿਵੇਸ਼ ਨਿਊ ਲਾਇੰਸ, ਦੋਹਰੀਕਰਣ, ਗੇਜ਼ ਪਰਿਵਰਤਨ ਅਤੇ ਯਾਤਰੀ ਸੁਵਿਧਾਵਾਂ ਵਿੱਚ ਵਾਧੇ ਜਿਹੇ ਵਿਭਿੰਨ ਇਨਫ੍ਰਾਸਟ੍ਰਕਚਰ ਪ੍ਰੋਜੈਕਟਾਂ ਵਿੱਚ ਦੇਖਿਆ ਗਿਆ ਹੈ। ਰੇਲਵੇ ਵਿੱਚ ਯਾਤਰੀਆਂ ਦੀ ਸੁਰੱਖਿਆ ਸਭ ਤੋਂ ਪਹਿਲਾਂ ਹੈ। ਸੁਰੱਖਿਆ ਸਬੰਧੀ ਕਾਰਜਾਂ ਨੂੰ ਵਧਾਉਣ ਵਿੱਚ ਅਹਿਮ ਰਾਸ਼ੀ ਦਾ ਨਿਵੇਸ਼ ਕੀਤਾ ਗਿਆ ਹੈ। ਕੈਪੈਕਸ ਖਰਚ ਉਪਯੋਗਤਾ ਪਿਛਲੇ ਵਰ੍ਹੇ ਦੀ ਇਸੇ ਅਵਧੀ ਦੀ ਤੁਲਨਾ ਵਿੱਚ ਲਗਭਗ 54% ਹੈ।
ਸੈਰ ਸਪਾਟਾ ਮੰਤਰਾਲਾ
ਟੂਰਿਜ਼ਮ ਮੰਤਰਾਲੇ ਨੇ ‘ਦੇਖੋ ਅਪਨਾ ਦੇਸ਼’ ਪ੍ਰੋਗਰਾਮ ਤਹਿਤ ‘ਭਾਰਤ ਇੱਕ ਮਹਾਕਾਵਿ-ਅਣਗਿਣਤ ਕਹਾਣੀਆਂ ਦਾ ਦੇਸ਼’ ਵਿਸ਼ੇ ’ਤੇ ਗਿਆਰਵਾਂ ਵੈਬੀਨਾਰ ਕੀਤਾ
ਭਾਰਤ ਸਰਕਾਰ ਦੇ ਟੂਰਿਜ਼ਮ ਮੰਤਰਾਲਾ ਨੇ 28 ਅਪ੍ਰੈਲ, 2020 ਨੂੰ ‘ਭਾਰਤ ਇੱਕ ਮਹਾਕਾਵਿ-ਅਣਗਿਣਤ ਕਹਾਣੀਆਂ ਦਾ ਦੇਸ਼’ ਵਿਸ਼ੇ ’ਤੇ ਗਿਆਰਵਾਂ ਵੈਬੀਨਾਰ ਕੀਤਾ। ਇਹ ਵੈਬੀਨਾਰ ‘ਦੇਖੋ ਅਪਨਾ ਦੇਸ਼’ ਪ੍ਰੋਗਰਾਮ ਦਾ ਹਿੱਸਾ ਹੈ ਜਿਸ ਦਾ ਆਯੋਜਨ ਉਦਯੋਗ ਜਗਤ ਅਤੇ ਦਰਸ਼ਕਾਂ ਨਾਲ ਸੰਪਰਕ ਦੀ ਨਿਰੰਤਰਤਾ ਨੂੰ ਕਾਇਮ ਰੱਖਣ ਲਈ ਕੀਤਾ ਜਾ ਰਿਹਾ ਹੈ। ਇਸ ਵੈਬੀਨਾਰ ਸੀਰੀਜ਼ ਦਾ ਉਦੇਸ਼ ਭਾਰਤ ਦੇ ਵਿਭਿੰਨ ਟੂਰਿਜ਼ਮ ਸਥਾਨਾਂ ਬਾਰੇ ਜਾਗਰੂਕਤਾ ਪੈਦਾ ਕਰਨਾ ਅਤੇ ਉਨ੍ਹਾਂ ਨੂੰ ਪ੍ਰੋਤਸਾਹਨ ਦੇਣਾ ਹੈ। ਇਸ ਵਿੱਚ ਪ੍ਰਮੁੱਖ ਸਥਾਨਾਂ ਅਤੇ ਮਕਬੂਲ ਸਥਾਨਾਂ ਦੇ ਅਜਿਹੇ ਪਹਿਲੂ ਸ਼ਾਮਲ ਹਨ ਜਿਨ੍ਹਾਂ ਬਾਰੇ ਲੋਕਾਂ ਨੂੰ ਬਹੁਤ ਘੱਟ ਜਾਣਕਾਰੀ ਹੈ।
‘ਦੇਖੋ ਅਪਨਾ ਦੇਸ਼’ ਵੈਬੀਨਾਰ ਸੀਰੀਜ਼ ਵਿੱਚ ਕੁਝ ਬਿਹਤਰਨ ਟੂਰਿਜ਼ਮ ਉਦਯੋਗ ਮਾਹਿਰ, ਸਿਟੀ ਅਤੇ ਹੈਰੀਟੇਜ ਖੇਤਰ ਦੇ ਮਾਹਿਰ ਅਤੇ ਕਹਾਣੀਕਾਰ ਸ਼ਾਮਲ ਹੋਏ ਜਿਨ੍ਹਾਂ ਨੇ ਦਰਸ਼ਕਾਂ ਨਾਲ ਭਾਰਤ ਦੇ ਵਿਭਿੰਨ ਸਥਾਨਾਂ ਬਾਰੇ ਨਵੇਂ ਅਤੇ ਕਦੇ ਨਾ ਸੁਣੇ ਗਏ ਅਨੁਭਵਾਂ ਨੂੰ ਸਾਂਝਾ ਕੀਤਾ।
28 ਅਪ੍ਰੈਲ 2020 ਨੂੰ ਆਯੋਜਿਤ ਵੈਬੀਨਾਰ ਦਾ ਸੰਚਾਲਨ ਰੇਅਰ ਇੰਡੀਆ ਦੀ ਸੰਸਥਾਪਕ ਸੁਸ਼੍ਰੀ ਸ਼ੋਬਾ ਮੋਹਨ ਨੇ ਕੀਤਾ। ਕੁਮਾਰੀ ਮੋਹਨ ਨੇ ਪ੍ਰਤੀਭਾਗੀਆਂ ਨੂੰ ਭਾਰਤ ਦੇ ਉਨ੍ਹਾਂ ਸਥਾਨਾਂ ਅਤੇ ਅਨੁਭਵਾਂ ਤੋਂ ਜਾਣੂ ਕਰਾਇਆ ਜੋ ਅਜੇ ਵੀ ਜੀਵੰਤ ਹਨ, ਸਵੱਛ ਹਨ, ਜਿਨ੍ਹਾਂ ਵਿੱਚ ਪਿੰਡ, ਬਸੇਰੇ ਅਤੇ ਸ਼ਹਿਰ ਸ਼ਾਮਲ ਹਨ, ਜਿਨ੍ਹਾਂ ਵਿੱਚ ਅਲੱਗ ਅਲੱਗ ਰੰਗ ਅਤੇ ਵਿਰੋਧਾਭਾਸ, ਪਰੰਪਰਾਵਾਂ ਅਤੇ ਵਿਰਾਸਤ ਹੈ, ਇਤਿਹਾਸ ਅਤੇ ਜਾਦੂ ਹੈ-ਜੋ ਕਿਸੇ ਵੀ ਵਿਅਕਤੀ ਨੂੰ ਭਾਵਨਾਵਾਂ ਅਤੇ ਅਨੁਭਵਾਂ ਨਾਲ ਸਰਾਬੋਰ ਕਰ ਸਕਦਾ ਹੈ।
ਟੂਰਿਜ਼ਮ ਮੰਤਰਾਲੇ ਦੀ ਵਧੀਕ ਡਾਇਰੈਕਟਰ ਜਨਰਲ ਕੁਮਾਰੀ ਰੁਪਿੰਦਰ ਬਰਾੜ ਵੱਲੋਂ ਸੰਚਾਲਿਤ ਇਹ ਵਰਚੂਅਲ ਬੈਠਕਾਂ, ਮੰਤਰਾਲੇ ਦੀ ਡਿਜੀਟਲ ਇੰਡੀਆ ਪਹਿਲ ਦਾ ਹਿੱਸਾ ਹਨ।
ਇਲੈਕਟ੍ਰੌਨਿਕ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲੇ  ਵੱਲੋਂ ਬਣਾਈ ਨੈਸ਼ਨਲ ਈ-ਗਵਰਨੈਂਸ ਡਿਵੀਜ਼ਨ  ਇੱਕ ਪੇਸ਼ੇਵਰ ਟੀਮ ਸਮੇਤ ਤਕਨੀਕੀ ਸਹਾਇਤਾ ਪ੍ਰਦਾਨ ਕਰਕੇ ‘ਦੇਖੋ ਅਪਨਾ ਦੇਸ਼’ ਵੈਬੀਨਾਰ ਦੇ ਸੰਚਾਲਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਰਹੀ ਹੈ। ਡਿਜੀਟਲ ਪਲੈਟਫਾਰਮ ਦੇ ਉਪਯੋਗ ਨਾਲ ਲੋਕਾਂ ਦੀ ਪ੍ਰਭਾਵੀ ਸ਼ਮੂਲੀਅਤ ਅਤੇ ਸਾਰੇ ਹਿਤਧਾਰਕਾਂ ਨਾਲ ਸੰਵਾਦ ਸੁਨਿਸ਼ਚਤ ਹੋਇਆ ਹੈ।
ਜੋ ਲੋਕ ਇਨ੍ਹਾਂ ਵੈਬੀਨਾਰ ਨੂੰ ਨਹੀਂ ਦੇਖ ਸਕੇ ਹਨ, ਉਨ੍ਹਾਂ ਲਈ ਵੈਬੀਨਾਰ ਦੇ ਐਪੀਸੋਡ ਲਿੰਕ https://www.youtube.com/channel/UCbzIbBmMvtvH7d6Zo_ZEHDA/featured ’ਤੇ ਅਤੇ ਭਾਰਤ ਸਰਕਾਰ ਦੇ ਟੂਰਿਜ਼ਮ ਮੰਤਰਾਲੇ ਦੇ ਸਾਰੇ ਸੋਸ਼ਲ ਮੀਡੀਆ ਹੈਂਡਲਾਂ ’ਤੇ ਉਪਲੱਬਧ ਹਨ। 30 ਅਪ੍ਰੈਲ 2020 ਤੋਂ ਸਵੇਰੇ 11 ਵਜੇ ‘ਨਿਊ ਏਜ਼ ਵਿਮਨ ਇਨ ਰਿਸਪੌਂਸੀਬਲ ਟੂਰਿਜ਼ਮ’ ਵਿਸ਼ੇ ’ਤੇ ਅਗਲੇ ਵੈਬੀਨਾਰ ਵਿੱਚ ਰਜਿਸਟ੍ਰੇਸ਼ਨ ਨਿਮਨ ਲਿੰਕ ’ਤੇ ਕੀਤੀ ਜਾ ਸਕਦੀ ਹੈ।
https://bit.ly/WebinarNewAgeWomen
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 185.74 ਕਰੋੜ ਦੇ ਪਾਰ ਪਹੁੰਚਿਆ
12-14 ਸਾਲ ਦੇ ਉਮਰ ਵਰਗ ਲਈ 2.22 ਕਰੋੜ ਤੋਂ ਵੱਧ ਵੈਕਸੀਨ ਖੁਰਾਕਾਂ ਦਿੱਤੀਆਂ ਗਈਆਂ
ਭਾਰਤ ਦਾ ਐਕਟਿਵ ਕੇਸ ਲੋਡ ਵਰਤਮਾਨ ਵਿੱਚ 11,058 ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 861 ਨਵੇਂ ਕੇਸ ਸਾਹਮਣੇ ਆਏ
ਮੌਜੂਦਾ ਰਿਕਵਰੀ ਦਰ 98.76% ਹੈ
ਵਰਤਮਾਨ ਵਿੱਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 0.23% ਹੈ
ਅੱਜ ਸਵੇਰੇ 7 ਵਜੇ ਤੱਕ ਆਰਜ਼ੀ ਰਿਪੋਰਟਾਂ ਅਨੁਸਾਰ ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ 185.74 ਕਰੋੜ  ਤੋਂ ਵਧ ਗਈ ਹੈ। ਇਹ ਉਪਲਬਧੀ 2,24,81,173 ਸੈਸ਼ਨਾਂ ਰਾਹੀਂ ਪ੍ਰਾਪਤ ਕੀਤੀ ਗਈ ਹੈ।
12-14 ਸਾਲ ਦੇ ਉਮਰ ਵਰਗ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਕੀਤਾ ਗਿਆ ਸੀ। ਹੁਣ ਤੱਕ, ਕੋਵਿਡ-19 ਵੈਕਸੀਨ ਦੀ ਪਹਿਲੀ ਖੁਰਾਕ 2.22 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਦਿੱਤੀ ਜਾ ਚੁੱਕੀ ਹੈ। ਇਸੇ ਤਰ੍ਹਾਂ, 18-59 ਸਾਲ ਦੇ ਉਮਰ ਵਰਗ ਲਈ ਕੋਵਿਡ-19 ਪ੍ਰੀਕੌਸ਼ਨ ਡੋਜ਼ ਕੱਲ੍ਹ ਯਾਨੀ 10 ਅਪ੍ਰੈਲ 2022 ਤੋਂ ਸ਼ੁਰੂ ਕੀਤੀ ਗਈ ਹੈ। ਪਹਿਲੇ ਦਿਨ 9,674 ਪ੍ਰੀਕੌਸ਼ਨ ਡੋਜ਼ ਦਿੱਤੀਆਂ ਗਈਆਂ।
ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,04,105
|
|
ਦੂਸਰੀ ਖੁਰਾਕ
|
|
1,00,05,229
|
|
ਪ੍ਰੀਕੌਸ਼ਨ ਡੋਜ਼
|
|
45,37,825
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,13,930
|
|
ਦੂਸਰੀ ਖੁਰਾਕ
|
|
1,75,20,810
|
|
ਪ੍ਰੀਕੌਸ਼ਨ ਡੋਜ਼
|
|
70,14,334
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
2,22,67,519
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,76,51,525
|
|
ਦੂਸਰੀ ਖੁਰਾਕ
|
|
3,96,08,886
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,50,52,829
|
|
ਦੂਸਰੀ ਖੁਰਾਕ
|
|
47,02,19,979
|
|
ਪ੍ਰੀਕੌਸ਼ਨ ਡੋਜ਼
|
|
2,557
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,28,21,273
|
|
ਦੂਸਰੀ ਖੁਰਾਕ
|
|
18,62,87,235
|
|
ਪ੍ਰੀਕੌਸ਼ਨ ਡੋਜ਼
|
|
7,117
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,67,92,219
|
|
ਦੂਸਰੀ ਖੁਰਾਕ
|
|
11,60,30,268
|
|
ਪ੍ਰੀਕੌਸ਼ਨ ਡੋਜ਼
|
|
1,27,81,187
|
|
ਪ੍ਰੀਕੌਸ਼ਨ ਡੋਜ਼
|
|
2,43,43,020
|
|
ਕੁੱਲ
|
|
1,85,74,18,827
ਨਿਰੰਤਰ ਹੇਠਾਂ ਵੱਲ ਰੁਝਾਨ ਦੇ ਬਾਅਦ, ਭਾਰਤ ਦਾ ਐਕਟਿਵ ਕੇਸ ਲੋਡ ਅੱਜ ਹੋਰ ਡਿੱਗ ਕੇ 11,058 ਹੋ ਗਿਆ ਹੈ, ਜੋ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦਾ 0.03% ਹੈ।
ਸਿੱਟੇ ਵਜੋਂ, ਭਾਰਤ ਦੀ ਰਿਕਵਰੀ ਦਰ 98.76% ਹੈ। ਪਿਛਲੇ 24 ਘੰਟਿਆਂ ਵਿੱਚ 929 ਮਰੀਜ਼ ਠੀਕ ਹੋਏ ਹਨ ਅਤੇ ਠੀਕ ਹੋਏ ਮਰੀਜ਼ਾਂ ਦੀ ਸੰਚਿਤ ਸੰਖਿਆ  ਹੁਣ 4,25,03,383 ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 861 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 2,71,211 ਕੋਵਿਡ-19 ਟੈਸਟ ਕੀਤੇ ਗਏ। ਭਾਰਤ ਨੇ ਹੁਣ ਤੱਕ 79.41 ਕਰੋੜ  ਤੋਂ ਵੱਧ ਸੰਚਿਤ ਟੈਸਟ ਕੀਤੇ ਹਨ।
ਸਪਤਾਹਿਕ ਅਤੇ ਰੋਜ਼ਾਨਾ ਪਾਜ਼ਿਟਿਵਿਟੀ ਦਰਾਂ ਵਿੱਚ ਵੀ ਲਗਾਤਾਰ ਗਿਰਾਵਟ ਆਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.23% ਹੈ ਅਤੇ ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ ਵੀ 0.32% ਦੱਸੀ ਗਈ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਹਰਿਆਣਾ ਦੇ ਮੁੱਖ ਮੰਤਰੀ ਸ਼੍ਰੀ ਮਨੋਹਰ ਲਾਲ ਨੇ ਅੰਮ੍ਰਿਤ ਮਹੋਤਸਵ  ਦੇ ਤਹਿਤ ਚਿੱਤਰ ਪ੍ਰਦਰਸ਼ਨੀ ਦਾ ਉਦਘਾਟਨ ਕੀਤਾ
ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲਾ, ਭਾਰਤ ਸਰਕਾਰ ਦੇ ਪ੍ਰਾਦੇਸ਼ਿਕ ਲੋਕ ਸੰਪਰਕ ਦਫ਼ਤਰ ਅਤੇ ਪੱਤਰ ਸੂਚਨਾ ਦਫ਼ਤਰ, ਚੰਡੀਗੜ੍ਹ ਦੁਆਰਾ ਅੱਜ ਮਿਤੀ 12 ਮਾਰਚ, 2021 ਨੂੰ ਆਜ਼ਾਦੀ ਦੇ ਅੰਮ੍ਰਿਤ ਮਹੋਤਸਵ  ਦੇ ਤਹਿਤ ਇੱਕ ਚਿੱਤਰ ਪ੍ਰਦਰਸ਼ਨੀ ਦਾ ਆਯੋਜਨ ਪੰਚਕੁਲਾ ਦੇ ਸੈਕਟਰ 1 ਸਥਿਤ ਗਵਰਨਮੈਂਟ ਕਾਲਜ ਵਿੱਚ ਕੀਤਾ ਗਿਆ। 16 ਮਾਰਚ ਤੱਕ ਚਲਣ ਵਾਲੀ ਇਸ ਪ੍ਰਦਰਸ਼ਨੀ ਦਾ ਉਦਘਾਟਨ ਹਰਿਆਣਾ ਦੇ ਮੁੱਖ ਮੰਤਰੀ ਸ਼੍ਰੀ ਮਨੋਹਰ ਲਾਲ ਨੇ ਕੀਤਾ । ਇਸ ਅਵਸਰ ‘ਤੇ ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਦੇ ਉੱਤਰ ਖੇਤਰ ਦੀ ਐਡੀਸ਼ਨਲ ਡਾਇਰੈਕਟਰ ਜਨਰਲ, ਸ਼੍ਰੀਮਤੀ ਦੇਵਪ੍ਰੀਤ ਸਿੰਘ ਮੌਜੂਦ ਸਨ। ਮਹਿਮਾਨਾਂ ਨੇ ਪ੍ਰਦਰਸ਼ਨੀ ਵਿੱਚ ਭਾਰਤ ਦੀ ਆਜ਼ਾਦੀ ਲਈ ਸੰਘਰਸ਼ ਕਰਨ ਵਾਲੇ ਨੇਤਾਵਾਂ ਮਹਾਤਮਾ ਗਾਂਧੀ, ਸੁਭਾਸ਼ ਚੰਦ੍ਰ ਬੋਸ, ਸਰਦਾਰ ਵੱਲਭ ਭਾਈ ਪਟੇਲ ਅਤੇ ਹੋਰ ਸੁਤੰਤਰਤਾ ਸੰਗ੍ਰਾਮ ਸੈਨਾਨੀਆਂ ਦੀ ਜੀਵਨ ਗਾਥਾ ‘ਤੇ ਅਧਾਰਿਤ ਚਿੱਤਰਾਂ ਨੂੰ ਦੇਖਿਆ ਅਤੇ ਸ਼ਲਾਘਾ ਕੀਤੀ ।
ਇਸ ਮੌਕੇ ‘ਤੇ ਕੇਂਦਰੀ ਜਲਸ਼ਕਤੀ , ਸਮਾਜਿਕ ਨਿਆਂ ਅਤੇ ਅਧਿਕਾਰਿਤਾ ਰਾਜ ਮੰਤਰੀ, ਸ਼੍ਰੀ ਰਤਨ ਲਾਲ ਕਟਾਰੀਆ, ਖੇਡ ਮੰਤਰੀ, ਸ਼੍ਰੀ ਸੰਦੀਪ ਸਿੰਘ , ਹਰਿਆਣਾ ਸਰਕਾਰ ਦੇ ਅਧਿਕਾਰੀ ਅਤੇ ਹੋਰ ਮੰਨੇ-ਪ੍ਰਮੰਨੇ ਵਿਅਕਤੀ ਮੌਜੂਦ ਸਨ। ਪੰਜ ਦਿਨਾਂ ਇਸ ਆਯੋਜਨ ਦੇ ਦੌਰਾਨ ਪ੍ਰਤੀ ਦਿਨ ਵੱਖ-ਵੱਖ ਪ੍ਰਤਿਯੋਗਤਾਵਾਂ ਅਤੇ ਸੱਭਿਆਚਾਰਕ ਪ੍ਰੋਗਰਾਮ ਆਯੋਜਿਤ ਕੀਤੇ ਜਾਣਗੇ । ਇਹ ਪ੍ਰਦਰਸ਼ਨੀ ਸਵੇਰੇ 10 ਵਜੇ ਤੋਂ ਸ਼ਾਮ 6 ਵਜੇ ਤੱਕ ਦਰਸ਼ਕਾਂ ਲਈ ਖੁੱਲ੍ਹੀ ਰਹੇਗੀ । ਇਸ ਪ੍ਰਦਰਸ਼ਨੀ ਦਾ ਆਯੋਜਨ ਸੱਭਿਆਚਾਰ ਵਿਭਾਗ , ਹਰਿਆਣਾ ਪ੍ਰਸ਼ਾਸਨ ਦੇ ਸਹਿਯੋਗ ਅਤੇ ਤਾਲਮੇਲ ਨਾਲ ਕੀਤਾ ਜਾ ਰਿਹਾ ਹੈ । ਇਸ ਅਵਸਰ ‘ਤੇ ਗੀਤ ਅਤੇ ਨਾਟਕ ਡਿਵੀਜਨ ਦੇ ਕਲਾਕਾਰਾਂ ਦੁਆਰਾ ਇੱਕ ਦੇਸ਼ ਭਗਤੀ ਗੀਤ ਅਤੇ ਲੋਕ ਨਾਚ ਪੇਸ਼ ਕੀਤਾ ਗਿਆ। ਉਦਘਾਟਨ ਤੋਂ ਪਹਿਲਾਂ ਮੁੱਖ ਮੰਤਰੀ ਵੱਲੋਂ ਸਾਈਕਲ ਰੈਲੀ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ।
ਵਰਨਣਯੋਗ ਹੈ ਕਿ ਆਜ਼ਾਦੀ ਦਾ ਅੰਮ੍ਰਿਤ ਮਹੋਤਸਵ ਭਾਰਤ ਸਰਕਾਰ ਦੀ ਸੁਤੰਤਰਤਾ ਦੀ 75ਵੀਂ ਵਰ੍ਹੇਗੰਢ ਦੇ ਸੰਬੰਧ ਵਿੱਚ ਭਾਰਤ ਸਰਕਾਰ ਦੁਆਰਾ ਆਯੋਜਿਤ ਕੀਤੇ ਜਾਣ ਵਾਲੇ ਪ੍ਰੋਗਰਾਮਾਂ ਦੀ ਇੱਕ ਲੜੀ ਹੈ। ਮਹੋਤਸਵ ਨੂੰ ਜਨ-ਭਾਗੀਦਾਰੀ ਦੀ ਭਾਵਨਾ ਵਿੱਚ ਜਨ-ਉਤਸਵ ਦੇ ਰੂਪ ਵਿੱਚ ਮਨਾਇਆ ਜਾ ਰਿਹਾ ਹੈ। ਗ੍ਰਿਹ ਮੰਤਰੀ ਦੀ ਪ੍ਰਧਾਨਗੀ ਵਿੱਚ ਇੱਕ ਰਾਸ਼ਟਰੀ ਲਾਗੂਕਰਨ ਕਮੇਟੀ ਦਾ ਗਠਨ ਕੀਤਾ ਗਿਆ ਹੈ, ਜਿਸ ਨੇ ਵੱਖ-ਵੱਖ ਆਯੋਜਨਾਂ ਦੀ ਕਾਰਜ-ਯੋਜਨਾ ਬਣਾਈ ਹੈ। ਇਹ ਗਤੀਵਿਧੀਆਂ 15 ਅਗਸਤ 2022 ਤੋਂ 75 ਹਫ਼ਤੇ ਪਹਿਲਾਂ ਯਾਨੀ ਅੱਜ 12 ਮਾਰਚ ਤੋਂ ਸ਼ੁਰੂ ਹੋ ਗਈਆਂ ਹਨ ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਸ ਅਵਸਰ ‘ਤੇ ਅੱਜ 12 ਮਾਰਚ , 2021 ਨੂੰ ਅਹਿਮਦਾਬਾਦ ਦੇ ਸਾਬਰਮਤੀ ਆਸ਼ਰਮ ਤੋਂ 81 ਪਦਯਾਤਰੀਆਂ ਦੁਆਰਾ ਨਵਸਾਰੀ ਦੇ ਦਾਂਡੀ ਤੱਕ 241 ਮੀਲ ਦੀ ਪਦਯਾਤਰਾ ਨੂੰ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਇਹ ਯਾਤਰਾ 25 ਅਪ੍ਰੈਲ ਤੱਕ ਚੱਲੇਗੀ। ਪਦਯਾਤਰਾ ਦੇ ਦਾਂਡੀ ਤੱਕ ਦੇ ਰਸਤੇ ਵਿੱਚ ਅਨੇਕ ਲੋਕ ਵੀ ਸ਼ਾਮਿਲ ਰਹਿਣਗੇ ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਬਾਇਓ-ਈਂਧਣ ਬਾਰੇ ਰਾਸ਼ਟਰੀ ਨੀਤੀ, 2018 ਵਿੱਚ ਦੇਸ਼ ਭਰ ਵਿੱਚ ਬਾਇਓਮਾਸ ਮੁਲਾਂਕਣ ਕਰਵਾ ਕੇ ਇੱਕ ਰਾਸ਼ਟਰੀ ਬਾਇਓਮਾਸ ਭੰਡਾਰ ਬਣਾਉਣ ਦੀ ਕਲਪਨਾ ਕੀਤੀ ਗਈ ਹੈ
4 ਵਪਾਰਕ ਪ੍ਰੋਜੈਕਟਾਂ ਲਈ ਹਰੇਕ ਨੂੰ 150 ਕਰੋੜ ਰੁਪਏ ਦੀ ਵਿੱਤੀ ਸਹਾਇਤਾ ਪ੍ਰਵਾਨ ਕੀਤੀ ਗਈ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਰਾਜ ਮੰਤਰੀ, ਸ਼੍ਰੀ ਰਾਮੇਸ਼ਵਰ ਤੇਲੀ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਉੱਤਰ ਵਿੱਚ ਦੱਸਿਆ ਕਿ ਰਾਸ਼ਟਰੀ ਬਾਇਓ-ਈਂਧਣ ਨੀਤੀ, 2018 ਵਿੱਚ ਦੇਸ਼ ਭਰ ਵਿੱਚ ਬਾਇਓਮਾਸ ਦੇ ਮੁਲਾਂਕਣ ਦੁਆਰਾ ਰਾਸ਼ਟਰੀ ਬਾਇਓਮਾਸ ਭੰਡਾਰ ਬਣਾਉਣ ਦੀ ਕਲਪਨਾ ਕੀਤੀ ਗਈ ਹੈ। ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੇ ਅਧੀਨ ਇੱਕ ਖੁਦਮੁਖਤਿਆਰੀ ਸੰਸਥਾ- ਟੈਕਨੋਲੋਜੀ ਸੂਚਨਾ, ਪੂਰਵ ਅਨੁਮਾਨ ਅਤੇ ਮੁਲਾਂਕਣ ਪ੍ਰੀਸ਼ਦ  ਨੇ, ਭਾਰਤੀ ਖੇਤੀ ਖੋਜ ਸੰਸਥਾਨ  ਦੇ ਨਾਲ ਮਿਲ ਕੇ 'ਬਾਇਓਫਿਊਲ ਉਤਪਾਦਨ ਲਈ ਭਾਰਤ ਵਿੱਚ ਸਰਪਲਸ ਫਸਲਾਂ ਦੀ ਰਹਿੰਦ -ਖੂੰਹਦ ਦਾ ਅਨੁਮਾਨ' ਸਿਰਲੇਖ ਵਾਲੀ ਇੱਕ ਅਧਿਐਨ ਰਿਪੋਰਟ ਪ੍ਰਕਾਸ਼ਿਤ ਕੀਤੀ ਹੈ।
ਉਪਰੋਕਤ ਅਧਿਐਨ ਦੀ ਪਾਲਣਾ ਦੇ ਰੂਪ ਵਿੱਚ, ਨੈਸ਼ਨਲ ਰਿਮੋਟ ਸੈਂਸਿੰਗ ਸੈਂਟਰ , ਹੈਦਰਾਬਾਦ ਦੇ ਨਾਲ ਮਿਲ ਕੇ ਟੀਆਈਐੱਫਏਸੀ ਨੇ ਬਕਾਇਆ ਬਾਇਓਮਾਸ ਅਤੇ ਇਸਦੀ ਊਰਜਾ ਸਮਰੱਥਾ ਦਾ ਪੈਨ ਇੰਡੀਆ ਦੇ ਅਧਾਰ ‘ਤੇ 1 ਵਰਗ ਕਿਲੋਮੀਟਰ ਦੇ ਪੱਧਰ ‘ਤੇ ਸਥਾਨਿਕ ਜਾਣਕਾਰੀ ਸਿਸਟਮ ਦੁਆਰਾ ਅਨੁਮਾਨ ਲਗਾਇਆ ਹੈ। ਇਸਨੇ ਚਾਰ ਮੁੱਖ ਫਸਲਾਂ ਚਾਵਲ, ਕਣਕ, ਗੰਨਾ ਅਤੇ ਕਪਾਹ 'ਤੇ ਧਿਆਨ ਕੇਂਦ੍ਰਿਤ ਕੀਤਾ ਹੈ।
ਸਰਕਾਰ ਨੇ ਪੈਟਰੋਕੈਮੀਕਲ ਰੂਟ ਸਮੇਤ ਸੈਲੂਲੋਜ਼ਿਕ ਅਤੇ ਲਿਗਨੋਸੇਲੂਲੋਜ਼ਿਕ ਸਮਗਰੀ ਜਿਵੇਂ ਗੁੜ ਦੇ ਸੀਰੇ ਤੋਂ ਇਲਾਵਾ ਹੋਰ ਗੈਰ-ਖੁਰਾਕ ਫੀਡਸਟੌਕਾਂ ਤੋਂ ਪੈਦਾ ਹੋਏ ਈਥਾਨੋਲ ਦੀ ਖਰੀਦ ਦੀ ਇਜਾਜ਼ਤ ਦਿੱਤੀ ਹੈ। ਤੇਲ ਪੀਐੱਸਯੂਜ਼ ਨੇ ਰਾਜ ਸਰਕਾਰਾਂ ਅਤੇ ਟੈਕਨੋਲੋਜੀ ਪ੍ਰਦਾਤਾਵਾਂ ਨਾਲ 2ਜੀ ਈਥਾਨੋਲ ਬਾਇਓ-ਰਿਫਾਇਨਰੀਆਂ ਲਈ ਸਮਝੌਤਿਆਂ 'ਤੇ ਦਸਤਖਤ ਕੀਤੇ ਹਨ। ਆਇਲ ਪਬਲਿਕ ਸੈਕਟਰ ਅੰਡਰਟੇਕਿੰਗਜ਼  ਨੇ ਈਥਾਨੋਲ ਬਲੈਂਡੇਡ ਪੈਟਰੋਲ  ਪ੍ਰੋਗਰਾਮ ਲਈ ਈਥਾਨੋਲ ਸਪਲਾਈ ਵਧਾਉਣ ਲਈ ਹਰਿਆਣਾ ਦੇ ਪਾਣੀਪਤ, ਪੰਜਾਬ ਦੇ ਬਠਿੰਡਾ, ਓਡੀਸ਼ਾ ਦੇ ਬਾਰਗੜ੍ਹ, ਅਸਾਮ ਦੇ ਨੁਮਾਲੀਗੜ ਅਤੇ ਕਰਨਾਟਕ ਵਿੱਚ ਦਾਵਾਂਗੇਰੇ ਵਿਖੇ ਦੂਜੀ ਪੀੜ੍ਹੀ  ਈਥੇਨੋਲ ਬਾਇਓ-ਰਿਫਾਇਨਰੀਆਂ ਸਥਾਪਤ ਕਰਨ ਦੀ ਯੋਜਨਾ ਬਣਾਈ ਹੈ।
ਈਥੇਨੋਲ ਬਲੈਂਡੇਡ ਪੈਟਰੋਲ  ਪ੍ਰੋਗਰਾਮ ਦੇ ਤਹਿਤ, ਈਥੇਨੋਲ ਸਪਲਾਈ ਸਾਲ  2017-18, 2018-19, 2019-20 ਅਤੇ 02.08.2021 ਨੂੰ ਚੱਲ ਰਹੀ ਈਐੱਸਵਾਈ 2020-21 ਲਈ ਈਥੇਨੋਲ ਦੀ ਮਾਤਰਾ ਕ੍ਰਮਵਾਰ 150.50 ਕਰੋੜ ਲੀਟਰ, 188.57 ਕਰੋੜ ਲੀਟਰ, 173.03 ਕਰੋੜ ਲੀਟਰ ਅਤੇ 209.67  ਕਰੋੜ ਲੀਟਰ ਹੈ। ਪੀਐੱਸਯੂ ਓਐੱਮਸੀ ਦੁਆਰਾ 2018-19, 2019-20, 2020-21 ਅਤੇ 2021-22  ਦੌਰਾਨ ਡੀਜ਼ਲ ਨਾਲ ਮਿਲਾਉਣ ਲਈ ਹਾਸਲ ਕੀਤੇ ਗਏ ਬਾਇਓਡੀਜ਼ਲ ਦਾ ਵੇਰਵਾ ਕ੍ਰਮਵਾਰ 8.22, 10.55, 0.51 ਅਤੇ 0.05 ਕਰੋੜ ਲੀਟਰ ਹੈ।
ਸਰਕਾਰ ਨੇ ਪ੍ਰਧਾਨ ਮੰਤਰੀ ਜੀ-ਵਨ ਯੋਜਨਾ ਦੇ ਅਧੀਨ ਐੱਚਪੀਸੀਐੱਲ ਦੇ ਬਠਿੰਡਾ , ਆਈਓਸੀਐੱਲ ਦੇ ਪਾਣੀਪਤ , ਬੀਪੀਸੀਐੱਲ ਦੇ ਬਾਰਗੜ੍ਹ  ਅਤੇ ਐੱਨਆਰਐੱਲ ਦੇ ਨੁਮਾਲੀਗੜ੍ਹ  ਦੇ 4 ਵਪਾਰਕ ਪ੍ਰੋਜੈਕਟਾਂ ਲਈ 150-150 ਕਰੋੜ ਰੁਪਏ ਦੀ ਵਿੱਤੀ ਸਹਾਇਤਾ ਅਤੇ ਆਈਓਸੀਐੱਲ ਦੇ ਪਾਣੀਪਤ  ਵਿਖੇ 1 ਡੈਮੋ ਪਲਾਂਟ ਲਈ 15 ਕਰੋੜ ਰੁਪਏ ਦੀ ਵਿੱਤੀ ਸਹਾਇਤਾ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਵਿੱਤ ਮੰਤਰਾਲਾ
ਕੇਂਦਰੀ ਵਿੱਤ ਮੰਤਰੀ 2-5 ਮਈ, 2023 ਨੂੰ ਕੋਰੀਆ ਗਣਰਾਜ ਵਿੱਚ ਹੋਣ ਵਾਲੀ ਏਸ਼ੀਆਈ ਵਿਕਾਸ ਬੈਂਕ  ਦੇ ਬੋਰਡ ਆਵ੍ ਡਾਇਰੈਕਟਰਜ਼ ਦੀ 56ਵੀਂ ਸਾਲਾਨਾ ਆਮ ਮੀਟਿੰਗ ਵਿੱਚ ਭਾਰਤੀ ਪ੍ਰਤੀਨਿਧੀ ਮੰਡਲ ਦੀ ਅਗਵਾਈ ਕਰਨਗੇ।
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਦੇ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ 2-5 ਮਈ 2023 ਤੱਕ ਇੰਚੀਓਨ, ਕੋਰੀਆ ਗਣਰਾਜ ਵਿੱਚ ਏਸ਼ੀਆਈ ਵਿਕਾਸ ਬੈਂਕ  ਦੇ ਬੋਰਡ ਆਵ੍ ਡਾਇਰੈਕਟਰਜ਼ ਦੀ 56ਵੀਂ ਸਾਲਾਨਾ ਆਮ ਮੀਟਿੰਗ, ਨਿਵੇਸ਼ਕ/ਦੁਵੱਲੀ ਅਤੇ ਹੋਰ ਸਬੰਧਿਤ ਮੀਟਿੰਗਾਂ ਵਿੱਚ ਹਿੱਸਾ ਲੈਣ ਵਾਲੇ ਭਾਰਤੀ ਪ੍ਰਤੀਨਿਧੀ ਮੰਡਲ ਦੀ ਅਗਵਾਈ ਕਰਨਗੇ। ਭਾਰਤੀ ਪ੍ਰਤੀਨਿਧੀ ਮੰਡਲ, ਜਿਸ ਵਿੱਚ ਆਰਥਿਕ ਕਾਰਜ ਵਿਭਾਗ, ਵਿੱਤ ਮੰਤਰਾਲਾ, ਭਾਰਤ ਸਰਕਾਰ, ਦੇ ਅਧਿਕਾਰੀ ਸ਼ਾਮਲ ਹਨ; ਇਸ ਮੀਟਿੰਗ ਲਈ ਅੱਜ ਰਵਾਨਾ ਹੋਣਗੇ।
ਮੀਟਿੰਗਾਂ ਵਿੱਚ ਏਡੀਬੀ ਮੈਂਬਰ ਦੇਸ਼ਾਂ ਦੇ ਅਧਿਕਾਰਕ ਪ੍ਰਤੀਨਿਧੀ ਮੰਡਲ, ਸੁਪਰਵਾਈਜ਼ਰ, ਗੈਰ ਸਰਕਾਰੀ ਅਤੇ ਨਾਗਰਿਕ ਸਮਾਜ ਸੰਗਠਨ, ਮੀਡੀਆ, ਵਿੱਤੀ ਸੰਸਥਾ, ਬੈਂਕ ਅਤੇ ਨਿੱਜੀ ਖੇਤਰ ਦੀਆਂ ਕੰਪਨੀਆਂ ਸ਼ਾਮਲ ਹੋਣਗੀਆਂ।
ਕੇਂਦਰੀ ਵਿੱਤ ਮੰਤਰੀ ਦੇ ਕਾਰਜ-ਸੂਚੀ ਵਿੱਚ ਹੇਠ ਲਿਖੇ ਸ਼ਾਮਲ ਹਨ:
-
ਗਲੋਬਲ ਅਰਥ ਸ਼ਾਸਤਰੀਆਂ, ਏਡੀਬੀ ਮੈਂਬਰ ਦੇਸ਼ਾਂ ਦੇ ਗਵਰਨਰ/ਵਿੱਤ ਮੰਤਰੀਆਂ ਆਦਿ ਨਾਲ ਗੱਲਬਾਤ।
-
ਵੱਖ-ਵੱਖ ਦੇਸ਼ਾਂ ਅਤੇ ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਨਾਲ ਦੁਵੱਲੇ ਰੁਝੇਵੇਂ।
-
ਗੋਲਮੇਜ਼ ਸੰਮੇਲਨ ਵਿੱਚ ਗਲੋਬਲ ਕਾਰੋਬਾਰ ਜਗਤ ਦੇ ਪ੍ਰਤੀਨਿਧੀਆਂ ਅਤੇ ਨਿਵੇਸ਼ਕਾਂ ਦੇ ਨਾਲ ਗੱਲਬਾਤ।
-
ਭਾਈਚਾਰਕ ਪ੍ਰਵਾਸੀਆਂ ਦੇ ਨਾਲ ਚਰਚਾ।
ਯਾਤਰਾ ਦੌਰਾਨ, ਸ਼੍ਰੀਮਤੀ ਸੀਤਾਰਮਣ ਗਵਰਨਰਾਂ ਦੇ ਕਾਰੋਬਾਰ ਵਰਗੇ ਸਾਲਾਨਾ ਮੀਟਿੰਗ ’ਤੇ ਕੇਂਦ੍ਰਿਤ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲਵੇਗੀ ਅਤੇ ‘ਏਸ਼ੀਆ ਦੇ ਰੀਬਾਉਂਡ ਨੂੰ ਸਮਰਥਨ ਦੇਣ ਵਾਲੀਆਂ ਨੀਤੀਆਂ’ ਵਿਸ਼ੇ ’ਤੇ ਹੋਣ ਵਾਲੇ ਏਡੀਬੀ ਗਵਰਨਰ ਸੈਮੀਨਾਰ ਵਿੱਚ ਇੱਕ ਪੈਨਲ ਮਾਹਿਰ ਵਜੋਂ ਹਿੱਸਾ ਲੈਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੁਲਵਾਮਾ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਲ 2019 ਵਿੱਚ ਅੱਜ ਹੀ ਦੇ ਦਿਨ ਹੋਏ ਪੁਲਵਾਮਾ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ ਅਤੇ ਰਾਸ਼ਟਰ ਦੇ ਪ੍ਰਤੀ ਉਨ੍ਹਾਂ ਦੀਆਂ ਅਭੂਤਪੂਰਵ ਸੇਵਾਵਾਂ ਨੂੰ ਯਾਦ ਕੀਤਾ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮੈਂ ਸਾਲ 2019 ਵਿੱਚ ਅੱਜ ਹੀ ਦੇ ਦਿਨ ਪੁਲਵਾਮਾ ਵਿੱਚ ਸ਼ਹੀਦ ਹੋਣ ਵਾਲੇ ਸਭ ਬਲਿਦਾਨੀਆਂ ਨੂੰ ਸ਼ਰਧਾਂਜਲੀ ਅਰਪਿਤ ਕਰਦਾ ਹੈ ਅਤੇ ਸਾਡੇ ਰਾਸ਼ਟਰ ਦੇ ਪ੍ਰਤੀ ਉਨ੍ਹਾਂ ਅਭੂਤਪੂਰਵ ਸੇਵਾ ਨੂੰ ਯਾਦ ਕਰਦਾ ਹਾਂ। ਉਨ੍ਹਾਂ ਦੀ ਬਹਾਦਰੀ ਅਤੇ ਉਨ੍ਹਾਂ ਦਾ ਸਰਵਉੱਚ ਬਲਿਦਾਨ ਦੇਸ਼ ਨੂੰ ਮਜ਼ਬੂਤ ਅਤੇ ਸਮ੍ਰਿੱਧ ਬਣਾਉਣ ਦੀ ਦਿਸ਼ਾ ਵਿੱਚ ਕੰਮ ਕਰਨ ਦੇ ਲਈ ਹਰ ਭਾਰਤੀ ਨੂੰ ਪ੍ਰੇਰਣਾ ਦਿੰਦਾ ਹੈ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 215.67 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 19,25,881 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 45,749 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.1% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.71% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 5,675 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,39,36,092 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 5,108 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 89.02 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 3,55,231 ਟੈਸਟ ਕੀਤੇ ਗਏ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੰਡਿਤ ਮਦਨ ਮੋਹਨ ਮਾਲਵੀਯ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪੰਡਿਤ ਮਦਨ ਮੋਹਨ ਮਾਲਵੀਯ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਕਾਸ਼ੀ ਹਿੰਦੂ ਯੂਨੀਵਰਸਿਟੀ ਦੇ ਪ੍ਰਣੇਤਾ ਅਤੇ ਬਹੁਆਯਾਮੀ ਪ੍ਰਤਿਭਾ ਦੇ ਧਨੀ ਮਹਾਮਨਾ ਪੰਡਿਤ ਮਦਨ ਮੋਹਨ ਮਾਲਵੀਯ ਜੀ ਨੂੰ ਉਨ੍ਹਾਂ ਦੀ ਜਨਮ-ਜਯੰਤੀ 'ਤੇ ਸ਼ਤ-ਸ਼ਤ ਨਮਨ। ਉਨ੍ਹਾਂ ਨੇ ਆਪਣਾ ਸੰਪੂਰਨ ਜੀਵਨ ਸਮਾਜ ਸੁਧਾਰ ਅਤੇ ਰਾਸ਼ਟਰ ਸੇਵਾ ਵਿੱਚ ਸਮਰਪਿਤ ਕਰ ਦਿੱਤਾ। ਦੇਸ਼ ਦੇ ਲਈ ਉਨ੍ਹਾਂ ਦਾ ਯੋਗਦਾਨ ਪੀੜ੍ਹੀ-ਦਰ-ਪੀੜ੍ਹੀ ਨੂੰ ਪ੍ਰੇਰਿਤ ਕਰਦਾ ਰਹੇਗਾ।”
https://twitter.com/narendramodi/status/1342300349479100417
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਭਾਰਤੀ ਖੁਰਾਕ ਨਿਗਮ  ਨੇ ਅਪ੍ਰੈਲ 2020 'ਚ 30 ਲੱਖ ਮੀਟ੍ਰਿਕ ਟਨ ਦੀ ਮਾਸਿਕ ਔਸਤ ਦੇ ਦੁੱਗਣੇ ਤੋਂ ਵੱਧ 60 ਲੱਖ ਟਨ ਅਨਾਜ ਢੋਇਆ
ਖਪਤਕਾਰ ਰਾਜਾਂ 'ਚ ਇਸ ਮਹੀਨੇ 58 ਲੱਖ ਮੀਟ੍ਰਿਕ ਟਨ ਅਨਾਜ ਆਇਆ, ਬਿਹਾਰ 'ਚੋਂ ਸਭ ਤੋਂ ਵੱਧ 7.7 ਲੱਖ ਮੀਟ੍ਰਿਕ ਟਨ ਤੇ ਕਰਨਾਟਕ 'ਚ 7 ਲੱਖ ਮੀਟ੍ਰਿਕ ਟਨ ਆਇਆ
ਕਣਕ ਖਰੀਦ 130 ਲੱਖ ਮੀਟ੍ਰਿਕ ਟਨ ਤੋਂ ਪਾਰ, ਪੰਜਾਬ 68 ਲੱਖ ਮੀਟ੍ਰਿਕ ਟਨ ਨਾਲ ਅੱਗੇ
ਭਾਰਤੀ ਖੁਰਾਕ ਨਿਗਮ  ਨੇ ਅਪ੍ਰੈਲ 2020 'ਚ 60 ਲੱਖ ਮੀਟ੍ਰਿਕ ਟਨ  ਅਨਾਜ ਦੀ ਢੁਆਈ ਕੀਤੀ ਹੈ। ਇਹ ਮਾਤਰਾ ਮਾਰਚ 2014 'ਚ ਇੱਕਲੇ ਮਹੀਨੇ ਵਿੱਚ ਸਭ ਤੋਂ ਵੱਧ 38 ਲੱਖ ਮੀਟ੍ਰਿਕ ਟਨ ਆਮਦ ਤੋਂ 57% ਵੱਧ ਹੈ। ਇਹ ਆਮ 30 ਲੱਖ ਮੀਟ੍ਰਿਕ ਟਨ ਦੀ ਮਾਸਿਕ ਔਸਤ ਤੋਂ ਦੋ ਗੁਣਾ ਤੋਂ ਵੀ ਵੱਧ ਹੈ। ਇਸ ਮਾਤਰਾ ਵਿੱਚ ਕਸ਼ਮੀਰ ਘਾਟੀ ਅਤੇ ਲੇਹ/ਲੱਦਾਖ ਤੋਂ ਇੱਕ ਲੱਖ ਮੀਟ੍ਰਿਕ ਟਨ ਅਤੇ ਅਰੁਣਾਚਲ ਪ੍ਰਦੇਸ਼ ਤੇ ਮੇਘਾਲਿਆ ਜਹੇ ਉੱਤਰ ਪੂਰਬੀ ਰਾਜਾਂ ਤੋਂ 0.81 ਲੱਖ ਮੀਟ੍ਰਿਕ ਟਨ ਦੀ ਸੜਕੀ ਢੁਆਈ ਵੀ ਸ਼ਾਮਲ ਹੈ। ਲਗਭਗ 0.1 ਲੱਖ ਮੀਟ੍ਰਿਕ ਟਨ ਦਾ ਸਟਾਕ ਅੰਡੇਮਾਨ ਤੇ ਲਕਸ਼ਦੀਪ ਟਾਪੂਆਂ ਤੋਂ ਸਮੁੱਦਰੀ ਰਸਤੇ ਰਾਹੀਂ ਵੀ ਲਿਆਂਦਾ ਗਿਆ।
ਕੋਵਿਡ-19 ਕਾਰਨ ਪੈਦਾ ਹੋਈ ਪਾਬੰਦੀਆਂ ਦੇ ਦੌਰ ਵਿੱਚ ਐੱਫਸੀਆਈ ਨੇ ਅਪ੍ਰੈਲ 2020 ਦੌਰਾਨ ਵੱਖ-ਵੱਖ ਖਪਤਕਾਰ ਰਾਜਾਂ ਵਿੱਚ 58 ਲੱਖ ਮੀਟ੍ਰਿਕ ਟਨ ਅਨਾਜ ਪਹੁੰਚਾਇਆ। ਬਿਹਾਰ ਵਿੱਚ ਸਭ ਤੋਂ ਵੱਥ 7.7 ਲੱਖ ਮੀਟ੍ਰਿਕ ਟਨ ਅਤੇ ਕਰਨਾਟਕ ਵਿੱਚ 7 ਲੱਖ ਮੀਟ੍ਰਿਕ ਟਨ ਅਨਾਜ ਆਇਆ। ਕੋਵਿਡ-19 ਕਾਰਨ ਰੋਗ ਗ੍ਰਸਤ ਖੇਤਰਾਂ ਅਤੇ ਹੌਟਸਪੌਟ ਵਿੱਚ ਪੈਂਦੇ ਕੇਂਦਰਾਂ 'ਚ ਅਨਾਜ ਪਹੁੰਚਾਉਣਾ ਇੱਕ ਚੁਣੌਤੀ ਪੂਰਨ ਕਾਰਜ ਸੀ। ਹਾਲਾਂਕਿ ਐੱਫਸੀਆਈ ਰਾਜ ਸਰਕਾਰਾਂ ਦੀ ਮਦਦ ਨਾਲ ਅਜਿਹੇ ਪ੍ਰਭਾਵਿਤ ਖੇਤਰਾਂ ਵਿੱਚ ਅਨਾਜ ਦਾ ਸਟਾਕ ਪਹੁੰਚਾਉਣ ਦੇ ਪ੍ਰਬੰਧ ਕਰਨ ਤੇ ਅਨਾਜ ਦੀ ਜਨਤਕ ਵੰਡ ਪ੍ਰਣਾਲੀ ਤਹਿਤ ਵੰਡ ਲਈ ਸਪਲਾਈ ਕਰਵਾਉਣ ਵਿੱਚ ਕਾਮਯਾਬ ਰਿਹਾ।
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਅੰਨ ਯੋਜਨਾ  ਤਹਿਤ 80 ਕਰੋੜ ਲੋਕਾਂ ਨੂੰ ਪੰਜ ਕਿਲੋ ਪ੍ਰਤੀ ਵਿਅਕਤੀ ਮੁਫਤ ਅਨਾਜ ਦੇਣ ਦੀ 120 ਲੱਖ ਮੀਟ੍ਰਿਕ ਟਨ ਅਨਾਜ 'ਚੋਂ ਐੱਫਸੀਆਈ ਗੋਦਾਮਾਂ 'ਚੋਂ 60 ਲੱਖ ਮੀਟ੍ਰਿਕ ਟਨ ਨਾਲ 50 % ਸਪਲਾਈ ਕੀਤੀ ਜਾ ਚੁੱਕੀ ਹੈ। ਕੋਵਿਡ-19 ਕਾਰਨ ਪ੍ਰਭਾਵਿਤ ਲੋਕਾਂ ਦੀ ਅੰਨ ਪੂਰਤੀ ਲਈ ਰਾਜ ਸਰਕਾਰਾਂ ਵੱਲੋਂ ਮੰਗ ਕੀਤੇ ਜਾਣ ਦੀ ਸੂਰਤ ਵਿੱਚ ਐੱਫਸੀਆਈ ਕੋਲ ਦੇਸ਼ ਭਰ ਵਿੱਚ ਲੋੜੀਂਦਾ ਅਨਾਜ ਸਟਾਕ ਵਿੱਚ ਪਿਆ ਹੈ।
ਇਸੇ ਦੌਰਾਨ ਕੇਂਦਰੀ ਪੂਲ ਦੀ ਕਣਕ ਖਰੀਦ 130 ਲੱਖ ਮੀਟ੍ਰਿਕ ਟਨ ਨੂੰ ਪਾਰ ਕਰ ਚੁੱਕੀ ਹੈ। ਜਿਸ ਵਿੱਚ ਪੰਜਾਬ 68 ਲੱਖ ਮੀਟ੍ਰਿਕ ਟਨ ਨਾਲ ਅੱਗੇ ਹੈ, ਜਦੋਂਕਿ ਹਰਿਆਣਾ  ਨਾਲ ਦੂਜੇ ਤੇ ਮੱਧ ਪ੍ਰਦੇਸ਼ 25 ਲੱਖ ਮੀਟ੍ਰਿਕ ਟਨ ਨਾਲ ਤੀਜੇ ਨੰਬਰ 'ਤੇ ਹੈ। ਐੱਨਐੱਫਐੱਸਏ ਅਤੇ ਪੀਐੱਮਜੀਕੇਵਾਈ ਜਿਹੀਆਂ ਸਕੀਮਾਂ ਤਹਿਤ ਜੇਕਰ 122 ਲੱਖ ਮੀਟ੍ਰਿਕ ਟਨ ਜਾਰੀ ਵੀ ਕਰ ਦਿੱਤਾ ਜਾਂਦਾ ਹੈ ਤਾਂ ਵੀ ਅਨਾਜ ਦੀ ਲਗਾਤਾਰ ਖਰੀਦ ਦੇ ਨਾਲ ਕੇਂਦਰੀ ਪੂਲ ਦਾ ਸਟਾਕ ਤਾਂ ਵੀ ਸਥਿਰ ਰਹੇਗਾ।